La Gala del Comerç celebra la XVIII edició en els Jardins del Centre Cívic
21 de maig 2018

​ ![](/media/bqcpabzt/44_cmm0170_cuerpo.jpg)

La Gala del Comerç de Sagunt va celebrar este cap de setmana la seua XVIII edició en els Jardins del Centre Cívic del Port de Sagunt. La nit del passat dissabte, la delegació de Comerç va organitzar una vetlada per a retre homenatge als comerços del municipi per la seua implicació i treball durant l'últim any, lliurar els premis del Concurs d’Escaparatisme, els Premis al Comerç 2018 i mostrar les tendències de moda primavera/estiu.

La gala, amb Bárbara Gurrea com a mantenidora, va començar amb el lliurament dels premis del Concurs d’Escaparatisme que van ser per a Le Petit & Co (3er premi), Floristeria Diseño (2on premi) i Bodegas Ferri (1er premi). I en la categoria de Mercats Municipals va ser per a la parada nº17 del mercat del Port de Sagunt. A continuació, es van lliurar els Premis al Comerç 2018 que reconeixen la labor dels comerciants: Premi a la Innovació per a Micaella Moda; Premi a la Tradició Comercial per a Nueva Línea Moda; Premi a l'Especialització per a Carot Pesca; Premi a la Diversitat del Producte per a Progreso Euronics; Premi al Comerç de Qualitat i Disseny Artesanal per a La Llar Dels Deus i Premi a la Renovació Comercial per a Artesans Forn La Melica.

![](/media/gy5edkzg/44_cmm0165_cuerpo.jpg)  
![](/media/m3pfztnq/44_cmm0198_cuerpo.jpg)  
 

A l'acte va assistir el regidor de Comerç, Sergio Moreno; el regidor d'Urbanisme, Pablo Abelleira; la presidenta de l'Associació de Comerciants ‘Ciutat de Sagunt’, Lola Torrente; la presidenta de l'Associació de Comerciants Nou d'Octubre, Cristina Flórez; el president de l'Associació de Comerciants i professionals del Port de Sagunt, Marcelo Quadres; el president de l'Associació de venedors ambulants de Sagunt i del Port de Sagunt, Jesús Ramírez; membres de la corporació, comerciants, etc.

El regidor de Comerç, Sergio Moreno, ha assegurat que, com en altres anys, “**la Gala del Comerç ha sigut un èxit, a l'acte van assistir més de 900 persones i per primera vegada s'ha realitzat l'esdeveniment en un espai obert, atraient d'esta forma a més públic i que ha servit als comerços que han participat per a donar-se a conéixer i mostrar els seus productes**”. A més, Moreno destaca que els comerços i participants “**van quedar molt satisfets amb l'organització de l'esdeveniment, tant per l'entorn, com per les instal·lacions que han utilitzat que s'adaptaven millor a les seues necessitats**”. Finalment, ha destacat la novetat d'enguany, “**que s'ha inclòs un sorteig entre els assistents, que li dóna un major atractiu i que s'hauria de repetir en els anys successius**”.

![](/media/ffwfqrwm/44_cmm0222_cuerpo.jpg)  
![](/media/bu0lu2l5/44_cmm0244_cuerpo.jpg)  
 

Una vegada lliurats tots els guardons, diferents comerços del municipi van voler participar en una desfilada per a delectar els assistents amb models que lluïen les tendències de les temporades de primavera i estiu. Beatriz Soriano, Terminal, Peluquería y Estética Alegría, Calzados Sayluk, Tapicerías Alberto Graullera, Escuela de baile Leo Molina, Floristería Vicente Vidal, Ilusió, Koco, Mezkla, Calzamar, Peluquería Loli Iniesta, La Sonrisa de Eva, Magdalena Fuertes, M.C.Sport Club, Maquillaje Sandra Villar, Estética Tania Ripoll, Nabila Maquilladora, La Koket, Micaella Moda, Peluquería Vintage, Factory Kids bebé, La Boutique, La Llar Dels Deus, Marta Eslava Tocados, Oh Oh Lala Peluquería, Saló d’estilisme Mª Carmen Viñals, Puerto Cuba Consultor Inmobiliario y el Club de Gimnàstica Sagunt van ser els participants.

En finalitzar la desfilada i les actuacions de ball, es va procedir a un sorteig entre els assistents de sopars per a dos persones, circuits de spa i viatges valorats en 300 euros. Estos premis, oferits per l'Ajuntament de Sagunt, van recaure en quasi una vintena d'afortunats que es trobaven entre el públic.

![](/media/k1pdqrdn/44_cmm0338_cuerpo.jpg)  
![](/media/myalssrs/44_cmm0365_cuerpo.jpg)  
![](/media/0ghnjs12/44_cmm0425_cuerpo.jpg)  
![](/media/2d2akmba/44_cmm0443_cuerpo.jpg)  
![](/media/pkjeqyff/44_cmm0491_cuerpo.jpg)  
 

*   [](http://www.facebook.com/sharer.php?u=https://aytosagunto.es/va/actualitat/la-gala-del-comerc-celebra-la-xviii-edicio-en-els-jardins-del-centre-civic/ "Facebook")
*   [](http://twitter.com/share?url=https://aytosagunto.es/va/actualitat/la-gala-del-comerc-celebra-la-xviii-edicio-en-els-jardins-del-centre-civic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-gala-del-comerc-celebra-la-xviii-edicio-en-els-jardins-del-centre-civic/ "Linked In")
*   [](mailto:?body=https://aytosagunto.es/va/actualitat/la-gala-del-comerc-celebra-la-xviii-edicio-en-els-jardins-del-centre-civic/)